13.12.2014 Den Europæiske Unions Tidende L 358/17 AFGØRELSER DEN UDENRIGS- OG SIKKERHEDSPOLITISKE KOMITÉS AFGØRELSE BiH/22/2014 af 4. december 2014 om udnævnelse af den øverstbefalende for EU-styrken i Den Europæiske Unions militæroperation i Bosnien-Hercegovina og om ophævelse af afgørelse BiH/19/2012 (2014/898/CFSP) DEN UDENRIGS- OG SIKKERHEDSPOLITISKE KOMITÉ HAR — under henvisning til traktaten om Den Europæiske Union, særlig artikel 38, stk. 3, under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina ()), særlig artikel 6, stk. 1, og ud fra følgende betragtninger: (1) — Rådet har i medfør af artikel 6, stk. 1, i fælles aktion 2004/570/FUSP bemyndiget Den Udenrigs- og Sikkerheds- politiske Komité (PSC) til at træffe yderligere afgørelser om udnævnelse af den øverstbefalende for EU-styrken. (2) > Den 27. november 2012 vedtog PSC afgørelse BIH/19/2012 (?) om udnævnelse af generalmajor Dieter HEIDECKER til øverstbefalende for EU-styrken i Den Europæiske Unions militæroperation i Bosnien-Hercegovina. (3) — EU's operationschef har indstillet generalmajor Johann LUIF som den nye øverstbefalende for EU-styrken i Den Europæiske Unions militæroperation i Bosnien-Hercegovina som efterfølger for generalmajor Dieter HEIDECKER. (4) — EU's Militærkomité støtter denne indstilling. (5) — Afgørelse BiH/19/2012 bør derfor ophæves. (6) — I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Euro- pæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af de af Unionens afgørelser og aktioner, som har indvirkning på forsvarsområdet. (7) — Det Europæiske Råd i København vedtog den 12.-13. december 2002 en erklæring, hvori det hed, at »Berlin plus«-ordningerne og gennemførelsen heraf kun gjaldt for de af Unionens medlemsstater, der også enten var NATO-medlemmer eller partnere i »partnerskab for fred«, og som derfor havde indgået bilaterale sikkerhedsaftaler med NATO — VEDTAGET DENNE AFGØRELSE: Artikel 1 Generalmajor Johann LUIF udnævnes herved til øverstbefalende for EU-styrken i Den Europæiske Unions militæropera- tion i Bosnien-Hercegovina fra den 15. december 2014. Artikel 2 Afgørelse BiH/19/2012 ophæves. () EUTL 252 af 28.7.2004, s. 10. (?) Den Udenrigs- og Sikkerhedspolitiske Komités afgørelse BiH/19/2012 af 27. november 2012 om udnævnelse af en øverstbefalende for EU-styrken i Den Europæiske Unions militæroperation i Bosnien-Hercegovina (EUT L 333 af 5.12.2012, s. 45).